Ֆարուք Սյուրեն

**Ֆարուք Էրոլ Սյուրեն** (, ի ծնե՝ **Սուրենյան**, ), հայկական արմատներով թուրք գործարար, «Գալաթասարայ» մարզական ակումբի 30-րդ նախագահը։

Նրա նախագահության ընթացքում ֆուտբոլային «Գալաթասարայը» չորս տարի անընդմեջ դարձել է լիգայի չեմպիոն, նվաճել է ՈՒԵՖԱ-ի գավաթը և ՈՒԵՖԱ-ի Սուպերգավաթը։

## Կենսագրություն
Ֆարուք Էրոլ Սյուրենը (ի ծնե՝ Սուրենյան) առևտրական և գործարար Ֆուաթ Սյուրենի և Լեյլա Մոլվանի որդին է։ Ֆարուք Սյուրենը միջնակարգ կրթությունն ստացել է գերմանական վարժարանում, ավագ դպրոցն ավարտել է Գերմանիայում, իսկ համալսարանական կրթությունն ստացել է Տնտեսական և առևտրային գիտությունների ակադեմիայում։ Ազատ խոսում է գերմաներեն, անգլերեն և ֆրանսերեն։ Ամուսնացած է, ունի երկու երեխա։

### «Գալաթասարայի» ժամանակաշրջան
Սյուրենը «Գալաթասարայի» ղեկավար պաշտոններում աշխատել է ընդհանուր առմամբ վեց ժամկետ, որոնցից առաջինը՝ 1984 թվականից։ Չորս ժամկետ նա զբաղեցրել է փոխնախագահի պաշտոնը։ Սյուրենը, մասնավորապես, ներգրավված է եղել «Գալաթասարայի» տնօրենների խորհրդի բասկետբոլի մասնաճյուղի աշխատանքներին և հաջող արդյունքների է հասել։ Նախագահի պաշտոնը ստանձնել է Ալփ Յալմանից 1996 թվականի մարտի 16-ին կայացած ընդհանուր ժողովում։ Նա վերընտրվել է նախագահ 1998 և 2000 թվականներին կայացած ընդհանուր ժողովներում։

Սյուրենը չի առաջադրվել 2001 թվականի ընդհանուր ժողովում։ Դրա հիմնական պատճառը ակումբի տնտեսական վիճակի շուրջ հանրային բանավեճն էր՝ չնայած նրա արտակարգ հաջողություններին։ Հրաժարական տալուց հետո Ֆարուք Սյուրենը հայտարարել է. «Մենք ուժասպառ ենք և հյուծված։ Մեր գոյությունն արդեն վնասում է ակումբին»։ Նա «Գալաթասարայի» նախագահն էր հինգուկես տարի, մինչև արտահերթ համագումարում ղեկը նորընտիր նախագահ Մեհմեթ Ջանսունին հանձնելը։

Նախագահության ընթացքում Սյուրենը Ֆաթիհ Թերիմին նշանակել էր ֆուտբոլային թիմի ղեկավար՝ լիակատար լիազորություններով։ Այդ չորս տարիների ընթացքում նշանակալի հաջողություններ են գրանցվել։ Ֆարուք Սյուրենը դա բացատրել է՝ ասելով. «Նա ինձ պես հավակնոտ է։ Ի վերջո, այս հարցում մենք հաջողության ենք հասել»։ Ակումբի միավորման ուղղությամբ նրա ձեռնարկած քայլերը նոր տեսլական բերեցին «Գալաթասարային»։ Ֆաթիհ Թերիմի հեռանալուց հետո Ֆարուք Սյուրենը Թուրքիա բերեց Միրչա Լուչեսկուին, որը հետագայում «Գալաթասարայը» հասցրեց չեմպիոնական տիտղոսին։

Ֆուտբոլային թիմի նվաճած գավաթների քանակով նա ամենահաջողակ նախագահն է ոչ միայն «Գալաթասարայի», այլև Թուրքիայի պատմության մեջ։ Հինգուկես տարվա ընթացքում «Գալաթասարայը» նվաճել է 14 գավաթ։ Այդ ժամանակահատվածում են կայացել Թուրքիայի լիգայում չորս անընդմեջ հաղթանակները, թիմը նվաճել է Թուրքիայի երեք գավաթները, Թուրքիայի սպորտային լրագրողների ասոցիացիայի երեք գավաթները, նախագահական երկու գավաթները, ՈՒԵՖԱ-ի գավաթը և ՈՒԵՖԱ-ի Սուպերգավաթը։ Նա ևս մեկ տարի նախագահել է 2000 թվականից հետո, երբ «Գալաթասարայը» նվաճել է ՈՒԵՖԱ-ի գավաթը։

### Ընտանիք
Ֆարուք Սյուրենի պապը՝ Արշակ Սուրենյանը (Ադիլ Սյուրեն), եղել է Մուսթաֆա Քեմալ Աթաթուրքի ատամնաբույժը, իսկ հայրը՝ Ֆուաթ Սյուրենը, նախկին վաճառական և գործարար էր։ Ֆարուք Սյուրենի մայրը Լեյլա Մոլվանն էր, որի ընտանիքը Առաջին համաշխարհային պատերազմի ժամանակ Իզմիր էր գաղթել Սարաևոյից (Բոսնիա և Հերցեգովինա): Ֆարուք Սյուրենի հորական տատիկը՝ Իրեն Դանդրիան (հետագայում՝ Իքբալ Սյուրեն), ծագումով իտալացի էր: Նրա ընտանիքը Ստամբուլ էր եկել 1800-ական թվականների կեսերին՝ հիմնելու և ղեկավարելու իտալական «Assicurazione Generali» *(*İstanbul Umum Sigorta - Ստամբուլի գլխավոր ապահովագրություն*)* ապահովագրական ընկերությունը։

«Գալաթասարայ» ակումբի 38-րդ նախագահ Բուրաք Էլմասը Ֆարուք Սուրենի փեսան է։

## Մարզական վիճակագրություն
### Ֆուտբոլ

#### Թուրքիայի Առաջին լիգա

#### Թուրքիայի գավաթ

#### Եվրոպական գավաթներ

#### Դերբիներ

*Նշում. ներառված են միայն պաշտոնական խաղերը։*

### Գավաթներ
Ստորև ներկայացված են Ֆարուք Սյուրենի նախագահության օրոք ֆուտբոլում և բասկետբոլում «Գալաթասարայ» մարզական ակումբի նվաճած գավաթները։ Ակումբը բազմաթիվ գավաթներ է նվաճել նաև սիրողական այլ մարզաձևերում։

**[[Գալաթասարայ ՖԱ|Գալաթասարայ (ֆուտբոլի թիմ)]]**

* Թուրքիայի ֆուտբոլի լիգա **(4):** 1996-97, 1997-98, 1998-99, 1999-00
* Թուրքիայի գավաթ **(3):** 1995-96, 1998-99, 1999-00
* Նախագահական գավաթ **(1):** 1997
* ՈՒԵՖԱ-ի գավաթ **(1):** 1999-2000
* ՈՒԵՖԱ-ի Սուպերգավաթ **(1):** 2000

**Գալաթասարայ (կանանց բասկետբոլի թիմ)**

* Կանանց բասկետբոլի Սուպերլիգա **(4):** 1995-96, 1996-97, 1997-98, 1999-00
* Կանանց Թուրքիայի գավաթ **(3):** 1995-96, 1996-97, 1997-98
* Բասկետբոլի կանանց նախագահական գավաթ **(3):** 1996, 1997, 1998

## Ծանոթագրություններ

Կատեգորիա:Ապրող անձինք
Կատեգորիա:Բոսնիական ծագմամբ թուրքեր
Կատեգորիա:Թուրքահայեր
Կատեգորիա:Ստամբուլի համալսարանի շրջանավարտներ